ગુજરાત વિધાનસભાની ચૂંટણીમાં ભાજપ પછી ગુજરાત કોંગ્રેસ ક્યારે તેના ઉમેદવારોના નામ જાહેર કરે તે વાતની અસમંજસ વચ્ચે આજે સોશ્યલ મીડિયા પર તેના ઉમેદવારોનું એક ફેક લિસ્ટ વાયરલ થયું છે. જેના કારણે નવો વિવાદ ઊભો થયો છે. ઉલ્લેખનીય છે કે પાસ નેતાઓ સાથે કરેલી બેઠક બાદ આ યાદી બહાર પાડવામાં આવશે તેમ માનવામાં આવતું હતું. જે બાદ સોશ્યલ મીડિયામાં કોંગ્રેસના ઉમેદવારોનું એક લિસ્ટ પણ વાયરલ થયું હતું. જો કે કોંગ્રેસના વરિષ્ઠ નેતા ભરતસિંહ સોલંકીએ આ લિસ્ટ ખોટું હોવાની વાત ઉચ્ચારી છે. અને સાથે જ આ ખોટું લિસ્ટ જાહેર કરવા પાછળ ભાજપની ચાલ હોવાનો આક્ષેપ પણ તેમણે કર્યો હતો.